Sted, xx.xx.20xx

**Eksempel - Fullmakt - Tilsyn av elektrisk anlegg/virksomhet/elektriske produkter**

Nettselskap AS er i henhold til *Lov av 24. mai 1929 nr. 4 om tilsyn med elektriske anlegg og elektrisk utstyr (el-tilsynsloven) § 9, pålagt å føre tilsyn med de installasjoner som er tilknyttet nettselskapet nett.*

Nettselskap AS ved Det lokale eltilsyn (DLE) er av Direktoratet for samfunnssikkerhet og beredskap (DSB) delegert ansvaret for utførelse av tilsyn.

*El-tilsynsloven § 5: Tilsynsmyndigheten (DLE) skal til enhver tid ha uhindret adgang til anlegg og virksomhet. Tilsynspersonellet skal legitimere seg. Enhver som er underlagt tilsyn etter denne lov, skal når tilsynsmyndigheten​ krever det og uten hinder av taushetsplikt fremlegge opplysninger som anses nødvendige for utøvelsen av tilsynet.*

*Eier av eller ansvarlig for anlegg/virksomhet eller representant for denne har rett til, og kan pålegges å være til stede under kontrollen.*

*El-tilsynsloven § 6: Tilsynsmyndigheten (DLE) gir de pålegg og treffer de enkeltvedtak ellers som er nødvendige for gjennomføringen av bestemmelsene gitt i eller i medhold av denne lov.*

*El-tilsynsloven §§ 10 og 11: Tilsynsmyndigheten​ (DLE) kan kreve​ at den som tilbyr, omsetter, tilvirker, innfører eller markedsfører produkt, fremlegger representativ prøve av produktet eller iverksetter undersøkelser som finnes nødvendig for å vurdere produktets egenskaper eller virkninger.*

*Tilsynsmyndigheten​ (DLE) kan selv iverksette slike undersøkelser eller foreta nødvendig prøvetaking og kontroll av produkter*

Nettselskap AS kjøper inn kontroll tjenester via ulike sakkyndige kontrollselskap. Disse kontrollselskap opptrer som leverandør til Nettselskap AS.

**Tilsynspersonell fra Leverandør AS er gitt følgende fullmakt på vegne av Nettselskap AS:**

* **Føre tilsyn med virksomheters internkontrollsystem og elektriske installasjoner i Nettselskap AS sitt konsesjonsområde.**
* **Frakople deler eller hele det elektriske anlegget ved hjelp av bryter/vern i tilfeller der et elektrisk anleggs tilstand kan medføre berøringsfare og/eller fare for skade på liv eller eiendom.**
* **Føre tilsyn med produsenter, importører og markedsførere av elektriske produkter.**
* **Føre tilsyn med virksomheter som utfører eller tilbyr å utføre arbeid med elektriske anlegg eller elektrisk utstyr.**
* **Etterspørre og kontrollere de opplysninger som anses som nødvendig for utøvelsen av tilsynet, jf. § 5 fjerde ledd i Lov om tilsyn med elektriske anlegg og elektrisk utstyr (el-tilsynsloven).**

Kontrolløren skal legitimere seg med ID-kort fra Nettselskap AS og fra kontrollselskapet hvor kontrolløren er ansatt.

**Denne fullmakt gjelder for 20XX og skal fremvises til** Nettselskap **AS kunder på forespørsel, i forbindelse med tilsynskontroll.**

Nettselskap AS

Det lokale eltilsyn

NN

avdelingsleder/faglig ansvarlig